

 LĒMUMS

Ādažos, Ādažu novadā

2024. gada 28. martā **Nr.** **102**

**Par zemes ierīcības projekta apstiprināšanu īpašumam Kastaņu ielā 37, Garkalnē**

Ādažu novada pašvaldības dome (turpmāk – Dome) izskatīja SIA “Energoplāns” (reģistrācijas Nr. 45403018310, juridiskā adrese: Zaķusalas krastmala 33, Rīga, Latvija, LV-1050; e-pasts: energoplans1@gmail.com) sertificētas zemes ierīkotājas Diānas Glizdenieces (sert. Nr.AA015) 31.01.2024. iesniegumu (reģistrēts 31.01.2024. ar Nr. ĀNP/1-11-1/24/548) ar lūgumu apstiprināt zemes ierīcības projektu nekustamā īpašuma “Mežvidi” (kadastra Nr. 8044 012 0064) zemes vienībai Kastaņu ielā 37, Garkalnē, Ādažu pagastā, Ādažu novadā, ar kadastra apzīmējumu 8044 012 0064, kā arī piešķirt lietošanas mērķus un adreses.

Izvērtējot iesniegumu un ar to saistītos apstākļus, tika konstatēts:

1. Dome 26.04.2023. pieņēma lēmumu Nr.143 “Par zemes ierīcības projekta izstrādes uzsākšanu nekustamajam īpašumam “Mežvidi” (Kastaņu iela 37), Garkalnē”, ar kuru tika atļauts izstrādāt zemes ierīcības projektu zemes vienībai ar kadastra apzīmējumu 8044 012 0064, Kastaņu ielā 37, Garkalnē, Ādažu pagastā, Ādažu novadā, ar mērķi pamatot zemes vienības sadalīšanu, nodrošinot piekļūšanu katrai jaunveidojamajai zemes vienībai no Kastaņu ielas;
2. Nav nepieciešama zemes ierīcības projekta pilnveidošana vai noraidīšana;
3. Pašvaldību likuma 4.panta pirmās daļas 15. punkts un 10.panta pirmās daļas 21.punkts, noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
4. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
5. Zemes ierīcības likuma 19.pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu.
6. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punkts noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju.
7. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punkts noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.
8. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punkts noteic, ka lietošanas mērķi nosaka, ja tiek izveidota jauna zemes vienība vai zemes vienības daļa.
9. Ministru kabineta 29.06.2021. noteikumu Nr.455 „Adresācijas noteikumi” 9.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Zemes ierīcības likuma 19.pantu, Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26. un 28.punktu, Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, Ministru kabineta 29.06.2021. noteikumu Nr.455 „Adresācijas noteikumi” 9.punktu, kā arī ņemot vērā domes Attīstības komitejas 13.03.2024. lēmumu, Ādažu novada pašvaldības dome

**NOLEMJ:**

1. Apstiprināt sertificētas zemes ierīkotājas Diānas Glizdenieces (sert. Nr.AA015) izstrādāto zemes ierīcības projektu nekustamā īpašuma “Mežvidi” sastāvā esošās zemes vienības Kastaņu ielā 37, Garkalnē, Ādažu pag., Ādažu nov., ar kadastra apzīmējumu 8044 012 0064, sadalei.
2. Piešķirt projektētajai zemes vienībai Nr.1 (kadastra apzīmējums 8044 012 0649) 0,9194 ha kopplatībā adresi Kastaņu iela 43, Garkalne, Ādažu pag., Ādažu nov.
3. Saglabāt projektēto zemes vienību Nr.2 (kadastra apzīmējums 8044 012 0650) 0,1026 ha kopplatībā nekustamā īpašuma “Mežvidi” ar kadastra Nr. 8044 012 0064 sastāvā.
4. Saglabāt projektētajai zemes vienībai Nr.3 (kadastra apzīmējums 8044 012 0651) 0,3272 ha kopplatībā un uz tās esošajām ēkām ar kadastra apzīmējumiem 8044 012 0064 001, 8044 012 0064 002 un 8044 012 0064 003 adresi – Kastaņu iela 37, Garkalne, Ādažu pag., Ādažu nov.
5. Noteikt projektētajai zemes vienībai Nr.1 (kadastra apzīmējums 8044 012 0649) 0,9194 ha kopplatībā dalītu nekustamā īpašuma lietošanas mērķi - Neapgūta individuālo dzīvojamo māju apbūves zeme 0,1194 ha platībā (NĪLM kods 0600) un - Zeme, uz kuras galvenā saimnieciskā darbība ir lauksaimniecība 0,8 ha platībā (NĪLM kods 0101).
6. Noteikt projektētajai zemes vienībai Nr.2 (kadastra apzīmējums 8044 012 0650) 0,1026 ha kopplatībā nekustamā īpašuma lietošanas mērķi - Zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪLM kods 1101).
7. Noteikt projektētajai zemes vienībai Nr.3 (kadastra apzīmējums 8044 012 0651) 0,3272 ha kopplatībā nekustamā īpašuma lietošanas mērķi - Individuālo dzīvojamo māju apbūves zeme (NĪLM kods 0601).
8. Piekļuvei projektētajai zemes vienībai Nr.1 (kadastra apzīmējums 8044 012 0649) un īpašumiem “Gošāres” (kadastra Nr.8044 012 0272), “Rudzīši” (kadastra Nr.8044 012 0274) un “Zīļuki” (kadastra Nr.8044 012 0296) Civillikumā noteiktajā kārtībā nodibināt ceļa servitūtu caur projektēto zemes vienību Nr.2 (kadastra apzīmējums 8044 012 0650).
9. Pašvaldības Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
10. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekam uz e-pasta adresi.
11. Lēmuma izpildes kontroli veikt pašvaldības izpilddirektora vietniecei.
12. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Zemes ierīcības projekta grafiskā daļa uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU